KTC ขาขึ้นต่อเนื่อง! 1 เดือนวิ่งแล้ว 34% คาดเก็งฯหุ้นพื้นฐาน-โบรกฯชี้กำไร Q3 โตทะลัก 42%
KTC ขาขึ้นต่อเนื่อง! 1 เดือนวิ่งแล้ว 34% คาดเก็งฯหุ้นพื้นฐาน-โบรกฯชี้กำไร Q3 โตทะลัก 42% โดย ณ เวลา 14.38 น. ราคาอยู่ที่ระดับ 35.50 บาท บวก 1.50 บาท หรือ 4.41% ด้วยมูลค่าซื้อขาย 616.59 ล้านบาท 
21 ก.ย. 2561

ผู้สื่อข่าวรายงาน บริษัท บัตรกรุงไทย จำกัด (มหาชน) หรือ KTC ณ เวลา 14.38 น. อยู่ที่ระดับ 35.50 บาท บวก 1.50 บาท หรือ 4.41% ด้วยมูลค่าซื้อขาย 616.59 ล้านบาท ราคาหุ้นเป็นขึ้นต่อเนื่อง  โดย 1 เดือนราคาวิ่งแล้ว 33.96% โดยนับตั้งแต่หุ้นปรับตัวขึ้นจากระดับ 26.50 บาท เมื่อวันที่ 15 ส.ค.61 คาดนักลงทุนเข้าเก็งกำไรหุ้นพื้นฐานแกร่งและผลงานปีนี้โดดเด่น

บล.บัวหลวง  ระบุว่า Retail Finance: ประเมินกำไรในไตรมาส 3/61 ของกลุ่มทำสถิติสูงสุดใหม่ โดยหลักๆมาจากการเติบโตของ KTC (+42% เทียบช่วงเดียวกันของปีก่อน -8% เทียบไตรมาสก่อนหน้า), MTC (+39% เทียบช่วงเดียวกันของปีก่อน -1.3% เทียบไตรมาสก่อนหน้า), และ JMT (+34% เทียบช่วงเดียวกันของปีก่อน +11% เทียบไตรมาสก่อนหน้า) หนุนจากการเติบโตของสินเชื่อที่แข็งแกร่ง
มองว่าตลาดยังเติบโตได้ดี โดยเฉพาะ MTC และ SAWAD ที่เน้นกลุ่ม non-bank ในประเด็นการเพิ่มทุนมองว่ายังไม่น่าเป็นห่วงเนื่องจาก D/E ยังอยู่ในระดับที่ดำเนินธุรกิจได้
สำหรับประเด็นความเสี่ยงเรื่อง พรบ. ห้ามชาร์จดอกเบี้ยเกินกำหนด มองว่า KTC จะไม่มีผลกระทบ MTC เองก็เช่นเดียวกัน เนื่องจากสามารถปรับสัญญาได้จากการที่มีใบอนุญาต Nano-finance จึงเลือก KTC และ MTC เป็น Top picks ของกลุ่ม 
 
 